armvectores/hy_wikipedia_2023 huggingface dataset:
Նիկո Ալմ

Նիկո Ալմ (գերմ.՝ Niko Alm, օգոստոսի 30, 1975(1975-08-30), Վիեննա, Ավստրիա), ավստրիացի գործարար և քաղաքական գործիչ։ «Եկեղեցու արտոնությունների դեմ նախաձեռնություն» հանրահավաքի կազմակերպիչն է և Ջորդանո Բրունո ֆոնդի հիմնադիրը, 2011 թվականի մայիսից` Կոնֆեսիայից ազատների կենտրոնական խորհրդի նախագահ։ 2013 թվականի հոկտեմբերից Ավստրիայի ազգային խորհրդի պատգամավոր է` NEOS կուսակցության կողմից։ Հայտնի է դարձել այն բանից հետո, երբ վարորդական իրավունքի համար նկարվել է` քամիչը գլխին, հիմնավորելով այդ անհրաժեշտոթյունը նրանով, որ ինքը պաստաֆարինիստ է, և իր կրոնը պահանջում է նմանատիպ «գլխարկ»։ Այսպիսով նա դեմ է արտահայտվել Ավստրիայի կառավարության կողմից «կրոնական պատճառներով» տարբեր գլխաշորերով նկարվելու թույտվությանը։


== Կենսագրություն ==
Կրթությամբ լրագրող Ալմը 2001 թվականին հիմնադրել է «Sufer-Fi» ընկերությունների խումբը՝ զբաղեցնելով նաև դրա գործադիր տնօրենի պաշտոնը։ 2005 թվականին դարձել Է «The Gap» ամսագրի պատասխանատու խմբագիրը, իսկ 2007 թվականին՝ «Vice» ամսագրի ավստրիական հրատարակության պատասխանատու խմբագիրը։
Ավստրիական ԶԼՄ-ներում Ալմը հայտնի է որպես աթեիստ և կրոնների քննադատ։ Նա կողմ է եկեղեցու անջատմանը պետությունից՝ դրանով իսկ աջակցելով աշխարհիկացմանը։ Նրա կարծիքով՝ նման տարբաժանման արդյունքը կդառնա եկեղեցական բոլոր արտոնությունների վերացումն ու Վատիկանի հետ բոլոր պայմանագրերի վերանայումը։ 2009 թվականին Ալմը նախատեսում էր վիեննական ավտոբուսների վրա փակցնել «Աստված չկա» կարգախոսով գովազդ, սակայն քաղաքի տրանսպորտային վարչությունը մերժել է նրան, քանի որ վարչությունը չէր պատրաստվում տրանսպորտն օգտագործել, քաղաքական կամ կրոնական քարոզչության նպատակով։
2010 թվականին «Հավատի ազատությո՞ւն. թույլ տվեք մեզ ինքնուրույն որոշել» կարգախոսով դեմ է արտահայտվել դպրոցականների կրոնական դաստիարակությանը մինչև նրանց կրոնական հասունության տարիքը (14 տարեկան), երբ անհատն ինքն ինքնուրույն կարող է որոշել իր կրոնական պատկանելիությունը։ Ակցիան անց է կացվել գերմաներեն և թուրքերեն լեզուներով։ 2011 թվականի մայիսին Կոնֆեցիայից ազատների կենտրոնական խորհրդի նախագահի պաշտոնում փոխարինել է ֆիզիկոս և աստղագետ Հայնց Աբերխումերին։
2013 թվականի ապրիլին Ալմը հանրաքվե է կազմակերպել, որն ստացել է «Նախաձեռնություն եկեղեցու արտոնությունների դեմ» անվանումը։ Նա հավաքել է 56.660 հազար ստորագրություն, ինչը կազմել է ընտրողների 0,89 տոկոսը. այս հանրաքվեն դաձել է Ավստրիայի պատմություն ամենաքիչ հաջողված հանրաքվեն։


== Ծանոթագրություններ ==
Մարիա Բարնաս

Մարիա Բարնաս  (հոլ.՝  Maria Barnas, օգոստոսի 28, 1973(1973-08-28), Հորն, Հյուսիսային Հոլանդիա, Նիդերլանդներ), հոլանդացի գրող և նկարչուհի։


== Կենսագրություն ==
Մարիա Բարնասը ծնվել է 1973 թվականի օգոստոսի 28-ին Հորնում։ Սովորել է Հերիտ Ռիտվելդի և Ամստերդամի թագավորական ակադեմիաներում։ Ակտիվորեն գրում է երաժշտական թատրոնի համար, NRC Handelsblad թերթում հանդես է գալիս՝ որպես գրական և գեղարվեստական քննադատ։ Նրա երկերը ցուցադրվել են Galerie du Jour-ում (Փարիզ), Ամստերդամի քաղաքային թանգարանում և այլուր։


== Գրքեր ==


=== Վեպեր ===
Սառցե հրեշտակներ/  Engelen van ijs (1997, առաջադրվել է  Academica Literatuurprijs մրցանակի)
Լողացող/ De baadster (2000)


=== Բանաստեղծությունների գրքեր ===
Երկու արև /  Twee zonnen (2003)
Doordeweeks (2004)
Binnenzee (2005)
Քաղաքը արթնանում է / Er staat een stad op, De Arbeiderspers, Ամստերդամ 2007 (J.C. Bloem-poëzieprijs)
Jaja de oerknal (2013, Arbeiderspers, Ամստերդամ)


=== Գեղարվեստական և գրական ժամանակագրություն ===
Անհնարին է / Fantastisch (2010, Arbeiderspers, Amsterdam)


== Ճանաչում ==
Մարիայի որոշ բանաստեղծություններ թարգմանվել են անգլերենով, գերմաներենով, իսպաներենով, պորտուգալերենով և սլովեներենով։


== Ծանոթագրություններ ==


== Արտաքին հղումներ ==
В Дигитальной библиотеке нидерландской литературы(նիդեր.)
На Международном сайте поэзии Archived 2016-03-04 at the Wayback Machine.(անգլ.)
Կիրովսկոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԿիրովսկոեԿիրովսկոե (ուկրաիներեն՝ Кіровське), քաղաքատիպ ավան Ուկրաինայի Դնեպրոպետրովսկի մարզի Դնեպրոպետրովսկի շրջանում։ Հիմնադրվել է 18-րդ դարում։
2001 թվականի տվյալներով Կիրովսկոե քաղաքատիպ ավանում բնակվում էր 8 266 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մանուել Ռիվերա-Օրտիս

Մանուել Ռիվերա-Օրտիս (իսպաներեն՝ Manuel Rivera-Ortiz, դեկտեմբերի 23, 1968(1968-12-23), Գուայամա, Պուերտո Ռիկո, ԱՄՆ), ամերիկացի անվանի լուսանկարիչ։ Հռչակ է ձեռք բերել ցածր զարգացած երկրներում մարդկանց ապրուստի պայմանները նկարագրող իր վավերագրական լուսանկարներով։ Նրա աշխատանքները ցուցադրվել են մի շարք թանգարանների հավաքածուներում, այդ թվում՝ լուսանկարչության Ջորջ Իսթմենի անվան միջազգային թանգարանում, Բեռնի գեղարվեստի թանգարանում։ 2004 թվականին Մանուել Ռիվերա-Օրտիսն արժանացել է En Foco մրցանակի, իսկ 2007 թվականին նրան շնորհվել է Մեծ Ռոչեսթերի արվեստների ու մշակույթի խորհրդի ամենամյա մրցանակը։
Մանուել Ռիվերա-Օրտիսը հիմնել է իր անունը կրող հիմնադրամ (անգլ.՝ The Manuel Rivera-Ortiz Foundation for International Photography):


== Պատկերասրահ ==

		
		


== Ծանոթագրություններ ==


== Արտաքին հղումներ ==
Rivera-Ortiz.com անգլ – պաշտոնական կայքը։
Օլաուլար

Օլաուլար, Օլասլյար, Օլուլար, լճակ Հայաստանի Սիսիան քաղաքից մոտ 20 կմ հյուսիս-արևելք, Սյունիքի բարձրավանդակի Ծղուկ լեռնազագաթի հարավ-արևմտյան լանջին։ Գոյանում է ձյան հալոցքից և ամռանը գրեթե ցամաքում է։ Ռուսական քարտեզներում՝ Օլոույյար:


== Ծանոթագրություններ ==
Մեծքար (այլ կիրառումներ)

Մեծքար անվանումը կարող է վերաբերել.

Մեծքար - լեռնագագաթ Հայաստանի Հանրապետության Լոռու մարզում։
Մեծքար - ժայռ Կիլիկիայում, Զեյթունից հարավ։
Կարիցա (գետ)

Կարիցա (ռուս.՝ Карица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տոլշմա գետի աջ ափում՝ 89 կմ հեռավորության վրա։ Գետի երկարությունը 28 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007766
Հիդրոլոգիական ուսումնասիրությունների կոդը - 103000776
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մատյան (այլ կիրառումներ)

Մատյան՝ 

մագաղաթյա կամ թղթյա ձեռագիր կամ հնատիպ գիրք։ Նաև՝ ի մի հավաքված վավերագրերի հատոր։ Այն ամենը, ինչ գրի է առնվել և խմբովին (կամ առանձին թղթով, մագաղաթով) զետեղվել միևնույն կազմի մեջ։ Մատյան է կոչվել նաև նույն գրքի առանձին մասը։ Երբեմն մատյան նշանակել է միայն պատմական երկ, ժամանակագրություն. Մովսես Թորենացին (V դար) իր «Հայոց պատմության» բաժինները անվանել է «մատեան», Նեբեոսի «Պատմության» (VII դար) ենթավերնագրերից մեկն է «Մատեան ժամանակեան» («ժամանակագրական մատյան»), Գրիգոր Նարեկացու պոեմը հայտնի է «Մատյան ողբերգության» վերնագրով։  Հազվագյուտ դեպքերում մատյան են կոչվել նաև մուրհակը, կոնդակը, թուղթը, մագաղաթը, գրքի գլուխը և այլն։
Դիվանատներում, դատարաններում, եկեղեցիներում և այլ հիմնարկներում, կազմակերպություններում գործածվել են «ժապավինյալ մատյան» կոչված փաստաթղթերի ժողովածուներ, որոնց թերթերը ժապավենով միմյանց կցել, կապել, կնքել են, որպեսզի հետագայում նրանց մեջ նոր փաստաթղթեր չավելացվեն, եղած թղթերը չպոկվեն, նրանց ժամանակագրական հերթականությունը չխախտվի։ Մատյան են կոչվում նաև ուսուցչական, հաշվապահական, գործավարական և գրասենյակային ու անձնական օգտագործման համար նախատեսած այլ տետրեր, ցուցակներ, հաշվեմատյաններ, վավերագրերի ժողովածուներ։
(6854) 1987 UG

(6854) 1987 UG, աստերոիդ աստերոիդների հիմնական գոտում։ Հայտնաբերվել է 1987 թվականի հոկտեմբերի 20-ին Կենեթ Զեյգլերի կողմից Անդերսոն Մեսայում։
Միջին հեռավորությունը Արեգակից կազմում է 2,424273 ա. մ., առավելագույնը մոտենում է 1,9029 ա. մ. հեռավորության վրա և հեռանում 2,9456 ա. մ.։ Արեգակի շուրջ մեկ ամբողջական պտույտ է կատարում 1378,7 երկրային օրվա ընթացքում, իր ուղեծրով շարժվելով միջինում 0,261115 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6854) 1987 UG աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օդագնացության ազգային խորհրդատվական կոմիտե

Օդագնացության ազգային խորհրդատվական կոմիտե (անգլ.՝ National Advisory Committee for Aeronautics, կրճատ NACA,), ԱՄՆ-ի դաշնային գործակալությունը, որը զբաղվում է ավիացիայի ոլորտում հետազոտություններով (վերակազմավորվել է 1958 թվականին)։ Դա NASA-ի նախակարապետն է։


== Պատմություն ==

NACA-ն ստեղծվել է 1915 թվականին, ԱՄՆ-ի առաջին համաշխարհային պատերազմում մասնակցության պայմաններում ծագաց ավիացիոն ոլորտի համակարգման անհրաժեշտության պատճառով։
Ամերիկյան գերատեսչության համար նախատիպ է ծառայել օդագնացության հարցերով զբաղվող Մեծ Բրիտանիայի խորհրդատվական կոմիտեն, ինչպես նաև այլ եվրոպական տերությունների նմանատիպ գործակալությունները։
Մարտի 3-ի կոնգրեսի հիմնադիր ակտում ասվում էր, որ՝ «օդագնացության հարցերով զբաղվող խորհրդատվական կոմիտեի պարտականություններն են թռիչքի խնդրի վերաբերյալ գիտական աշխատանքների վերահսկումն և կառավարումը՝ դրանց գործնական լուծման նպատակով»:
1922 թվականին NAСA-ի աշխատակիցների թիվը հասել է 100-ի, 1938-ին՝ 426-ի։ Նրանց ջանքերով NACA-ում մշակվել են իրենց սեփական մոդելների աերօդինամիկ խողովակներ և օդային ընդունիչներ։ Վերջինս դեռ օգտագործվում է ժամանակակից ավիացիայում, ինչպես, օրինակ, F-22 Raptor կործանիչի նախագծի մեջ։
NACA-ի կառուցվածքի մեջ էին մտնում․

Langley Memorial Aeronautical լաբորատորիան Վիրջինիա նահանգի Հեմփթոն քաղաքում։
Ames Aeronautical լաբորատորիան (Մոֆֆետի օդանավակայան)
Aircraft Engine Research լաբորատորիան (Lewis Research կենտրոն)
Muroc Flight Test Unit (Էդվարդս ավիաբազա)1957 թվականի նոյեմբերի 21-ին գործակալության ներսում ստեղծվել է տիեզերական տեխնոլոգիաների հարցերով զբաղվող հատուկ կոմիտե։ Հետաքրքիր է, որ այդ Կոմիտեի կազմում միաժամանակ ընդգրկված էին Հենդրիկ Ուեյդ Բոդենը (մասնակցել է ավտոմատ հրետանային համակարգի մշակմանը, որը Լոնդոնի ռմբակոծության ժամանակ ոչնչացրել է Ֆաու-1 հրթիռները) և Վերներ ֆոն Բրաունը (գլխավորել է Ֆաու-2 նախագիծը)։
Կոմիտեի ղեկավար նշանակվեց Գայֆորդ Սթիվերը։ Դրա պատճառով ստորաբաժանումը կոչվում էր Սթիվերի հանձնաժողով: 1958 թվականի մարտի 5-ին գիտա-խորհրդատվական կոմիտեի ղեկավար Ջեյմս Քիլիանը՝ Դուայթ Էյզենհաուերին ներկայացրեց «Organization for Civil Space Programs» անվանումով հուշագիր, որում նա նախագահին կոչ էր անում հաստատել NASA-ի հաստատությունը հիմնված՝ «ուժեղացված և վերանվանված» օդագնացության ազգային խորհրդատվական կոմիտեի վրա: Այսպիսով, 7500 կոմիտեի աշխատակիցները և 300 մլն դոլարի ակտիվները անցել են նոր ձևավորված տիեզերական գործակալության սեփականությանը:


== Ղեկավարներ ==
Ջորջ Սքրիվեն (ԱՄՆ Բանակ) (1915-1916)
Ուլյամ Դյուրանդ (Սթենֆորդի համալսարան) (1916-1918)
Ջոն Ուոլքոթ (Սմիթսոնյան ինստիտուտ) (1920-1927)
Չարլզ Ուոլքոթ (Սմիթսոնյան ինստիտուտ) (1920-1927)
Ջոզեֆ Էյմս (Ջոնս Հոփքինսի ինստիտուտ) (1927-1939)
Վենիվար Բուշ (Քարնեգի ինստիտուտ) (1940-1941)
Ջերոմ Հանսեր (ՌԾՈՒ, ՄՏԻ) (1941-1956)
Ջեյմս Դուլիթլ (Shell Oil) (1957-1958)


== Ծանոթագրություններ ==


== Հղումներ ==
Արխիվ կազմված 14,469 NACA-ի փաստաթղտերից, սկսած 1917 թվականից։
U.S. The National Advisory Committee for Aeronautics (NACA) (նվիրված առաջին թռիչքի հարյուրամյակին)
NACA-ի օդապահիչներ
From Engineering Science to Big Science
Տրոկովիչի

Տրոկովիչի (ուկրաիներեն՝ Троковичі), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1658 թվականին։
2001 թվականի տվյալներով Տրոկովիչի գյուղում բնակվում էր 1 824 մարդ։ Բնակավայրը զբաղեցնում է 5087 կմ² տարածք։ Բնակչության խտությունը կազմում էր 358,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորումբա

Կորումբա  (պորտ.՝ Corumbá), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի Պանտանալների մարզում։ Բնակչությունը կազմում է 96343 մարդ՝ 2006 թվականի տվյալներով։ Զբաղեցնում է 64 960,863 կմ2 տարածք։ Բնակչության խտությունը կազմում է՝ 1,48 մարդ/կմ2։


== Պատմություն ==
Քաղաքքը հիմնադրվել է 1778 թվականի սեպտեմբերի 21-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 1.492.877.000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 14.889,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,778 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման հասարակածային է։


== Նկարներ ==

		
		
		
		
		


== Ծանոթագրություններ ==
Սալվատորե Սիրիգու

Սալվատորե Սիրիգու (իտալ.՝ Salvatore Sirigu, հունվարի 12, 1987(1987-01-12), Նուորո, Սարդինիա, Իտալիա), իտալացի ֆուտբոլիստ, դարպասապահ։ Հանդես է գալիս «ՊՍԺ»-ում և Իտալիայի հավաքականում։


== Ակումբային կարիերա ==


=== «Պալերմո» ===
2005 թվականին Սիրիգուն պայմանագիր է կնքել «Պալերմոյի» մանկապատանեկան թիմի հետ։ 2006 թվականի նոյեմբերի 8-ին Սիրիգուն իր դեբյուտն է նշել թիմի առաջին կազմում՝ «Սամպդորիայի» դեմ խաղում։ Նոյեմբերի 23-ին Սալվատորեն իր դեբյուտն է նշել ՈՒԵՖԱ գավաթի խաղարկությունում՝ «Ֆեներբահչեի» դեմ խաղում, բաց թողնելով իր առաջին 3 գոլերը առաջին թիմի կազմում. «Ֆեներբահչեն» այդ խաղում հաղթել է 3:0 հաշվով։
2007 թվականի հուլիսին Սիրիգուն վարձավճարով տեղափոխվել է Սերիա C1-ում հանդեոս եկող «Կրոմենեզե»։ Թիմի կազմում մասնակցել է 19 խաղի բաց թոնելով 22 գնդակ։ Նա թիմի օգնել է տեղափոխվել Սերիա B:
2008/09 մրցաշրջանում Սիրիգուն վարձավճարով հանդես է եկել «Անկոնայում»։ Թիմի կազմում մասնակցել է 15 խաղի և բաց է թողել 24 գոլ։
2009 թվականին Սալվատորեն «Պալերմոյում» դարձավ թիմի հիմնական դարպասապը, պայքարից դուրս թողնելով Ռուբինյոյին։ Նա Սերիա A-ում իր դեբյուտը նշել է «Լացիոյի» դեմ խաղում, որն ավարտվել է 1:1 հաշվով։ Այդ հանդիպումից հետո Սիրիգուն ստացավ թիմի առաջին համարը, և երկարաձգեց թիմի հետ իր գործող պայմանագիրը մինչև 2015 թվականը։
Մրցաշրջանի ավարտից հետո Սիրիգուն ճանաչվել է մրցաշրջանի լավագույն նորեկը։


=== «Պարի Սեն-Ժերմեն» ===
2011 թվականի հուլիսի 28-ին Սիրիգուն 4-ամյա պայմանագիր է կնքել «Պարի Սեն-Ժերմենի» հետ։ Տրանսֆերը արժեցել է 4 միլիոն եվրո։
2013 թվականի հունվարի 27-ին Սիրիգուն ընդհատեց Բերնարդ Լամայի «չոր» հանդիպումների ռեկորդը (697 րոպե)։ 2014 թվականի օգոստոսի 2-ին «Գուինգամպի» դեմ կայացած 32-րդ րոպեին Սիրիգուն հետ է մղել Մուստաֆա Յատաբերեի իրացրած 11 մետրանոց հարվածը։ 2014 թվականի սեպտեմբերի 10-ին Սիրիգուն երկարաձգել է իր պայմանագիրը մինչև 2018 թվականը։


== Միջազգային կարիերա ==
2010 թվականի փետրվարի 28-ին Սիրիգուն առաջին անգամ հրավիրվել է հավաքական՝ Կամերունի հավաքականի դեմ խաղին մասնակցելու համար։ Նա ամբողջ խաղին մնացել է պահեստայինների նստարանին։
Առաջին հանդիպումը ազգային հավաքականի կազմում նշել է 2010 թվականի օգոստոսի 10-ին՝ Կոտ դ'Իվուար դեմ խաղում։


== Վիճակագրություն ==


=== Ակումբային վիճակագրություն ===


=== Միջազգային վիճակագրություն ===


== Ձեռքբերումներ ==


=== «ՊՍԺ» ===
Ֆրանսիայի չեմպիոն - 2013, 2014, 2015
Ֆրանսիայի գավաթակիր - 2015
Ֆրանսիայի լիգայի գավաթակիր - 2014, 2015
Ֆրանսիայի սուպերգավաթակիր - 2013, 2014


=== Իտալիայի հավաքական ===
Եվրոպայի փոխչեմպիոն - 2012
Կոնֆեդերացիայի գավաթի բրոնզե մեդալակիր - 2013


=== Անձնական ===
Լիգա 1-ի լավագույն դարպասապահ - 2013, 2014


== Ծանոթագրություններ ==


== Արտաքին հղումներ ==
Պրոֆիլը figc.it կյաքույմ Archived 2016-03-04 at the Wayback Machine.
Պրոֆիլը gazzetta.it կայքում
Վիճակագրությունը football.it կայքում
Մեծ իլիկակտցար

Մեծ իլիկակտցար (լատ.՝ Limosa limosa ), քարադրների ընտանիքին պատկանող թռչուն։
Տարածված է Իսլանդիայից մինչև Կամչատկա, դեպի հարավ Սև ծովի ափերին, Հարավային Կովկասում, Կասպից ծովում, Սիրդարիայի հովտում և Մոնղոլիայում։ Ձմեռում է Հարավային Եվրոպայում, Աֆրիկայում, Հարավային Ասիայում և Ավստրալիայում։ Գարնանային ու աշնանային չուի ընթացքում Հայաստանում գրանցված է Արարատյան հարթավայրի և Սևանա լճի ճահճուտներում։ Գարնանային չուն տեղի է ունենում մարտ-ապրիլ ամիսներին, առաջին անհատները նկատվում են Արարատյան հարթավայրի ջրավազաններում, իսկ այնուհետև` (ապրիլի կեսերից մինչև վերջ) Սևանա լճի ավազանում, հավանաբար նաև Արփա լճում։
Աղավնուց քիչ փոքր թռչուն է, որի քաշը 235-367 գրամ է, թևերի բացվածքը՝ 69-80 սմ։ Մարմնի վերին մասը խայտաբղետ շիկագորշագույն է, գլուխն ու կուրծքը՝ ժանգաշիկավուն, որովայնը սպիտակ է՝ մուգ լայնակի շերտով, պոչը սև է, իսկ հիմքը սպիտակ, կտուցը՝ չնչին կեռված դեպի վեր։ Բնորոշ է թևի վրայի սպիտակ շերտը, որը լավ նկատելի է թռիչքի ընթացքում։ Թռչելիս աչքի են ընկնում երկար ոտքերը, որոնք զգալի չափով դուրս են գալիս պոչի սահմաններից։ Ձմռանը գլուխը և մարմնի ստորին մասը մոխրագույն են։
Սնվում է միջատներով և նրանց թրթուրներով, սարդերով, մանր խեցգետնակերպերով, երկփեղկավոր փափկամարմիններով, օղակավոր և բազմախոզան որդերով, ավելի հազվադեպ՝ գորտնկիթներով և ձկնկիթներով, շերեփուկներով։ Բնակալող ժամանակաշրջանում ռացիոնում հայտնվում են ծղրիդներ և այլ մորեխազգիներ։ Չուի և գաղթի ժամանակ օգտագործում են նաև բուսական սնունդ՝ հատապտուղներ, սերմեր, բրինձ։
Ցամաքում սնունդ հայտնաբերում են հողի և խոտի վրայից կամ կտուցը ավազի մեջ մտցնելով։ Ջրում սնվում է պլանկտոնով։ Հասարակական թռչուն է, հիմնականում սնվում են մեծ խմբերով, երբեմն կտցարների (Tringa totanus) հետ միասին։


== Տարածվածություն ==
Տարածված է Իսլանդիայից մինչև Կամչատկա, Սև ծովի հարավային շրջաններում, Անդրկովկասում, Կասպից ծովում, Միջին Ասիայում և Մոնղոլիայում։ Ձմեռում է Եվրոպայում, Հարավային Ասիայում, Աֆրիկայում և Ավստրալիայում։ Հայաստանում հանդիպում է գարնանային և աշնանային չուի շրջաններում Սևանա և Արփի լճերի ավազաններում և Արարատյան հարթավայրում։


== Էկոլոգիա ==
Նախընտրում են գետաբերանները, ճահճուտները և գերխոնավ տարածքները։ Բները պատրաստում են ջրին մոտ՝ խոտաբույսերի մեջ և թփուտների տակ։ Դնում են բաց կանաչավուն, 48-59 մմ չափեր ունեցող 4 ձու, թխսում՝ 24 օր։ Ձագերն աճում են շատ արագ և մեկ ամիս հետո կարողանում են թռչել։


== Պահպանություն ==
Հայաստանի համար հազվագյուտ տեսակ է, որի թվաքանակը արագորեն կրճատվում է։ Տեսակն ընդգրկված է ԲՊՄՄ Կարմիր ցուցակում խոցելի տեսակ կարգավիճակով։
Թվաքանակի համար հատուկ ուսումնասիրություններ չեն կատարվել։
Վտանգման հիմնական գործոններից է չուի շրջաններում որսագողությունը։
Պահպանվում են «Սևան» և «Արփի լիճ» ազգային պարկերում։


== Ծանոթագրություններ ==


== Արտաքին հղումներ ==
Յակոբեան բնապահպանական կենտրոն - Մեծ իլիկակտցար
(8445) Նովոտրոիցկոե

(8445) Նովոտրոցկոե (անգլ.՝ Novotroitskoe), աստերոիդ աստերոիդների հիմնական գոտում։ Հայտնաբերվել է 1973 թվականի օգոստոսի 31-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 3,043214 ա. մ., առավելագույնը մոտենում է 2,4165 ա. մ. հեռավորության վրա և հեռանում 3,6699 ա. մ.։ Արեգակի շուրջ մեկ ամբողջական պտույտ է կատարում 1939,09 երկրային օրվա ընթացքում, իր ուղեծրով շարժվելով միջինում 0,185654 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8445) Նովոտրոցկոե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բարբարա Ֆրիշմուտ

Բարբարա Ֆրիշմուտ (գերմ.՝ Barbara Frischmuth, հուլիսի 5, 1941(1941-07-05)[…], Ալտաուսզե, Լիցեն, Շտիրիա), ավստրիացի ժամանակակից գրող և թարգմանիչ։


== Կյանք և գործունեություն ==
Բարբարա Ֆրիշմուտը ծնվել է ավստրիական լեռնային առողջարանային վայրում՝ հյուրանոցի սեփականատիրոջ ընտանիքում։ Նրա հորը՝ Անտոն Ֆրիշմուտին, Երկրորդ աշխարհամարտի ժամանակ զորակոչել էին գերմանական բանակ։ 1943 թվականին նա մահանում է Արևելյան ճակատում՝ ԽՍՀՄ-ում։ Մայրը շարունակում է վարել տնային տնտեսությունը մինչև 1956 թվականը և նորից ամուսնանում։
Բարբարան սովորել է Բադ-Աուսզե (1948-1951) դպրոցում, Գմունդենի (1951-1955) մենաստանի դպրոց-ինտերնատում, Գրացի Իոհան Հենրիխ Պեստալոցցու անվան գիմնազիայում (1955-1959): 1959 թվականին նա ընդունվում է Կարլի ու Ֆրանցի անվան գրացյան ինստիտուտը, որտեղ սովորում է անգլերեն, թուրքերեն և հունգարերեն։ Նա սովորում է Էրզրումում Քեմալ Աթաթուրքի անվան դպրոցում՝ 1960-1961 թվականներին՝ ստանալով թոշակ։ 1964 թվականին Բարբարա Ֆրիշմուտը գնում է Վիեննա և այստեղ ուսումնասիրում է թուրքագիտություն, իրանագիտություն և իսլամ։ 1964 թվականից թողնում է ուսումն ու մինչև հիմա ապրում իր գրած ստեղծագործություններով և թարգմանություններով վաստակած գումարով։
Գրական ստեղծագործություններ Բարբարա Ֆրիշմուտը սկսել է գրել դեռևս ուսանողական տարիներին. ահդ ժամանակ սկսել են լույս տեսնել նրա առաջին բանաստեղծությունները։ 1960 թվականին ծանոթացել է ֆորում-շդատպարկի խմբի անդամների (գերմ.՝ Forum Stadtpark), նա նրանց խմբին էր հարել այն ժամանակից, երբ սովորել է Էրզրումում։ 1961 թվականի գարնան հավաքույթին Ֆրիշմուտն առաջինը հրապարակայնորեն կարդաց իր ստեղծագործությունը։ 1962 թվականին նա անդամակցել է Գրացյան խմբին (գերմ.՝ Grazer Gruppe): Մի քանի անգամ եղել է արտասահմանում, այցելել Թուրքիա, Չինաստան (1982), Ճապոնիա (1990), Եգիպտոս, ԱՄՆ, Մեծ Բրիտանիա և ուրիշ երկրներ։ 1976 թվականին, գտնվելով ԱՄՆ-ում, Ֆրիշմուտը երեք ամիս գրականությունից դասախոսություններ է կարդացել պոեզիայի մասին։


== Ծանոթագրություններ ==


== Արտաքին հղումներ ==
https://web.archive.org/web/20070921175439/http://www.feministische-sf.de/einzelne_autorinnen/fsf_barbara-frischmuth.html
http://www.ariadnebooks.com/ProductInfo.aspx?productid=0929497759 Archived 2017-01-15 at the Wayback Machine.
http://www.litencyc.com/php/speople.php?rec=true&UID=5809
https://web.archive.org/web/20070930181509/http://www.literaturhaus.at/buch/buch/rez/frischmuth01/bio.html
Անահիտ Կիրակոսյան (այլ կիրառումներ)

Անահիտ Կիրակոսյան անունը կարող է վերաբերել հետևյալ անձանց.

Անահիտ Կիրակոսյան (1990), հայ դերասանուհի, հաղորդավարուհի, երգչուհի։
Անահիտ Կիրակոսյան (մանկավարժ) (1947), հայ երաժիշտ, մանկավարժ։ Մանկավարժական գիտությունների դոկտոր (2007)։
Գոմշասար

Գոմշասար, լեռ Հայկական լեռնաշխարհի հարավ-արևելքում՝ Արցախի Հանրապետության հյուսիսային մասում՝ Շահումյանի շրջանում։ Ունի 3,724․6 մ բարձրություն։ Հանդիսանում է Մռավի լեռնաշղթա լեռնագագաթներից և Արցախի Հանրապետության ամենաբարձր գագաթը։


=== Անուն ===
Լեռը հայտնի է տարբեր անուններով։ Հայկական անունը Գոմշասար է։ Կիրառելի է նաև Արիության լեռ անունը։ Տարածված է Գյամիշ անունը, որը ադրբեջանական աղբյուրներում։


== Ֆիզիկաաշխարհագրական նկարագիր ==
Կազմված է հրաբխածին ապարներից, կատարային մասը ժայռոտ է, լավ է արտահայտված վերընթաց լանդշաֆտային գոտիականությունը՝ լեռնատափաստաններից մինչև ձնամերձ գոտի։
Լեռնագագաթին կան հնագույն սառցապատման հետքեր, նախկին սառցադաշտային կրկեսում այժմ էլ պահպանվում են ձյան բծեր։


== Պատկերասրահ ==

		
		


== Ծանոթագրություններ ==
Թամար Իմերեթցի

Թամար (վրաց.՝ თამარი, - 1556 թվականին), վրաց արքայական Բագրատունիներ արքայատոհմի արքայադուստր։
Թամարին անվանում էին «Թամար թագուհիների թագուհի», «დედოფალთ დედოფალი თამარ»:
Թամարը եղել է Բագրատ Գ Իմերեթ թագավորի դուստրը։
Թամար ամուսնացել է Քարթլիի Լուարսաբ թագավորի հետ, և ունեցել է 8 երեխա։

Անհայտ որդի (մահացել է 1536 թվականին)
Անհայտ դուստր
Անհայտ դուստր
Ալեքսանդր
Լեվան
Վախթանգ (մահացել է 1634 թվականին)
Քարթլիի թագավոր՝ Սիմոն Ա
Քարթլիի թագավոր Դավիդ 11-րդ


== Ծանոթագրություններ ==
Վարդանյան էֆենդի

Վարդանյան էֆենդի (- 1915, Կարին, Էրզրումի վիլայեթ, Օսմանյան կայսրություն), հայ բժիշկ։


== Կենսագրություն ==
Բժշկական կրթություն է ունեցել։ 1914 թվականին, Առաջին համաշխարհային պատերազմի ժամանակ կապիտանի կոչումով զորակոչվել է օսմանյան բանակ և 11-րդ զորաբաժնի 5-րդ շրջիկ հիվանդանոցում զինվորական բժիշկ ծառայել։
Մահացել է 1915 / 1916 թ. հունվարի 29 (փետրվարի 11)-ին, Կարինի հիվանդանոցում, ժանտախտից։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիւանդանոցի (թուրքերեն), Ստամբուլ, 2001։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Կրուպկա

Կրուպկա ( գերմ.՝ Graupen), Չեխիայի Ուստեցկի ծայրամասում գտնվող Տեպլիցեի շրջանի քաղաք։ Այն ունի մոտ 13 000 բնակիչ։ Քաղաքը գտնվում է Օրե լեռնահանքային շրջանում, համաշխարհային ժառանգության մասն է և միջին դարերի վերջին այն աշխարհում անագ և արծաթ արտադրող առաջիններից էր։


== Վարչական շրջաններ ==
Կրուպկան բաժանված է 11 հատվածների՝ Կրուպկան, Բոհոսուդովը, Ունկլինը, Մարսովը, Նովե Մոդլանին, Վրչոսլավը, Սոբեչլեբին, Հորնի Կրուպկան, Հաբրտիսը, Ֆոջտովիսը և Մոհելնիսը։


== Ստուգաբանություն ==
Շատ մարդիկ սխալմամբ ենթադրում են, որ քաղաքի անունը ծագել է այդտեղ արդյունաահանվող պյուտերից։ Իրականում Կրուպկա անունը ծագել է հին չեխական կրուպի անունից, որը մոտավոր նշանակում է մեծ։


== Պատմություն ==
1938-1945 թվականներին այն եղել է Սուդետի մարզի մունիցիպալիտետներից։


== Տեսարժան վայրեր ==
Արդյունաբերության հետ կապված՝ այստեղ ստեղծվել է կրթական ճանապարհ Չեխիայից Գերմանիա՝ ցույց տալով կարևոր պատմական տեսարժան վայրերը։


== Հայտնի մարդիկ ==
Կարլ Ֆերդինանտ վոն Արլտ (1812–1887) - ավստրիացի ակնաբույժ
Հերտա Լինդներ (1920–1943) - գերմանական դիմադրության մարտիկ
Ռադիմ Բրետե (ծնված 1989) - ֆուտբոլիստ


== Քույր քաղաքներ ==
Կրուպկային նույնականացնում են հետևյալ քաղաքի հետ.
Գայզինգ (Ալտենբերգ), Գերմանիա


== Ծանոթագրություններ ==


== Արտաքին հղումներ ==
Official website
Պուշկինո (Լոռու մարզ)

Պուշկինո (նախկինում` Գյառգյառ ռուսական),
գյուղ Հայաստանի Հանրապետության Լոռու մարզի Ստեփանավանի տարածաշրջանում՝ Ստեփանավան քաղաքից մոտ 4 կմ հարավ-արևելք, Ձորագետի աջակողմյան Գարգառ վտակի ափին։ Պուշկինո է վերանվանվել 1937 թ. փետրվարի 14-ին։


== Ընդհանուր տեղեկություններ ==
Բարձրությունը ծովի մակերևույթից՝ 1450 մ, հեռավորությունը մարզկենտրոն Վանաձորից՝ 15 կմ հյուսիս-արևմուտք։  
Պուշկինո համայնքի բնակչությունը հիմնականում զբաղվում է ցորենի, գարու, կարտոֆիլի, բանջարարաբոստանային, ինչպես նաև կերային կոլտուրաների մշակությամբ։ Գյուղացիների մեծ մասը զբաղվում է անասնապահությամբ։ Արտադրում են կաթ, միս, բուրդ, ձու, մեղր։
Պուշկինոն ներկայիս անունը ստացել է 1870 թվականին ռուս հանճարեղ գրող Ալեքսանդր Պուշկինի պատվին։ 
Գյուղը ունի նորակառույց հիմնական դպրոց։


== Բնակչություն ==
Ըստ ՀՀ 2011 թ. մարդահամարի արդյունքների` Պուշկինոյի մշտական բնակչությունը կազմել է 339, առկա բնակչությունը` 321 մարդ։ Բնակեցված է եղել ռուսներով։
Պուշկինոյի բնակչության փոփոխությունը ժամանակի ընթացքում` ստորև.


== Կլիմա ==
Կլիման ձմռանը ցուրտ է, ամռանը՝ զով։ Ունի տիպիկ լենային ռելիեֆ։ Հողերն ունեն կավաավազային մեխանիկական կազմ։


== Տես նաև ==
Լոռու մարզ
Պուշկինոյի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Կյուրիում

Կյուրիում - քիմիական տարր է, որի նշանն է Cm և ատոմային թիվը՝ 96: Արհեստականորեն ստացված ռադիոակտիվ քիմիական տարր։ Ակտինիդ է, կարգահամարը՝ 96: Կայուն իզոտոպներ չունի։ Առաջինը ստացել են ամերիկացիներ Գ. Սիբորգը, Ռ. Ջեյմսը և Ա. Գիորսոն, 1944-ին, ըստ 
  
    
      
        
          

          
          
            94
          
          
            239
          
        
        
          
            Pu(a,n)
          
        
      
    
    {\displaystyle {}_{94}^{239}{\textrm {Pu(a,n)}}}
   և 
  
    
      
        
          

          
          
            96
          
          
            242
          
        
        
          
            Cm
          
        
      
    
    {\displaystyle {}_{96}^{242}{\textrm {Cm}}}
   միջուկային ռեակցիայի։ Անվանվել է ի պատիվ Պ. Կյուրիի և Մ. Սկլոդովսկայա–Կյուրիի։ Հայտնի են Կյուրիումի 238–250 զանգվածային թվերով իզոտոպները, որոնցից առավել երկարակյացը 
  
    
      
        
          

          
          

          
          
            247
          
        
        
          
            Cm
          
        
      
    
    {\displaystyle {}_{}^{247}{\textrm {Cm}}}
    է (
  
    
      
        
          T
          
            
              1
              2
            
          
        
        =
        1
        ,
        64
        ⋅
        
          10
          
            7
          
        
      
    
    {\displaystyle T_{\frac {1}{2}}=1,64\cdot 10^{7}}
   տարի)։ Կյուրիումը արծաթափայլ մետաղ է, հալ. ջերմաստիճանը՝ 1340°C, խտությունը՝ մոտավորապես 13000 կգ/մ³, օքսիդացման աստիճանը՝ + 3: Այլ ակտինիդներից անջատում են իոնափոխանակման եղանակներով։ 
  
    
      
        
          

          
          

          
          
            242
          
        
        
          
            Cm
          
        
      
    
    {\displaystyle {}_{}^{242}{\textrm {Cm}}}
   և
  
    
      
        
          

          
          

          
          
            244
          
        
        
          
            Cm
          
        
      
    
    {\displaystyle {}_{}^{244}{\textrm {Cm}}}
   իզոտոպները կիրառվում են էլեկտրական հոսանքի փոքրածավալ աղբյուրներ ստեղծելու համար։ 

Պարբերական աղյուսակ
Իվանովսկայա (Կրասնոդարի երկրամաս)

Իվանովսկայա (ռուս.՝ Ивановская), ստանիցա Ռուսաստանի Դաշնության Կրասնոդարի երկրամասի Կրասնոարմեյսկայայի շրջանի կազմում։
Բնակչությունը 2002 թվականին գրանցված տվյալներով կազմում էր 9295 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաստիլիոնե դելլա Պեսկաիա

Կաստիլիոնե դելլա Պեսկաիա (իտալերեն՝ Castiglione della Pescaia), կոմունա Իտալիայում, գտնվում է Տոսկանա մարզում՝ Գրոսետո գավառում։
Բնակչությունը կազմում է 8500 մարդ (ըստ 2008 թվականի տվյալներով)։ Բնակչության միջին խտությունը՝ 36 մարդ/կմ²։ Զբաղեցնում է 209 կմ² տարածք։ Փոստային ինդեքս՝ 58043։ Հեռախոսային կոդը՝ 0564։
Բնակավայրի հովանավորն է սուրբ Վիլհելմ Մալավալացին։


== Ժողովրդագրություն ==
Բնակչության գրաֆիկը․


== Համայնքի վարչակազմ ==
Հեռախոս։ 0564 927 111
Պաշտոնական կայք։ http://www.comune.castiglionedellapescaia.gr.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սուլեյման (Խարբերդի գավառ)

Սուլեյման, գյուղ Արևմտյան Հայաստանում, Խարբերդի վիլայեթի Խարբերդի գավառում։ Մտնում էր Կապան Մադենի գավառակի մեջ։ Գտնվում էր Կապան Մադեն գյուղաքաղաքից 6 կմ հարավ-արևելք, Եփրատի ձախակողմյան վտակներից մեկի ձախ ափին, Խարբերդ-Արաբկիր ճանապարհի փախ կողմում, կանաչապատ, բարձրադիր սարահարթում։


== Բնակչություն ==
XX դարի սկզբին ուներ 16 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Դիցմայրի (այլ կիրառումներ)

Դիցմայրի անունը կարող է վերաբերել՝

Դիցմայրի՝ գյուղ Արցախի Հանրապետության Քաշաթաղի շրջանում,
Դիցմայրի՝ գյուղ Հայաստան Հանրապետության Սյունիքի մարզում,
Դից Մայրի՝ լեռներ Հայկական լեռնաշխարհում գտնվող Հայկական Պար լեռնահամակարգում
Մաքսվել (այլ կիրառումներ)

Մաքսվել, կարող է վերաբերել

Ջեյմս Մաքսվել, շոտլանդացի հռչակավոր ֆիզիկոս և մաթեմատիկոս, դասական էլեկտրադինամիկայի ստեղծողը, վիճակագրական ֆիզիկայի հիմնադիրներից (1831-1879)։
Մաքսվել, մագնիսական ինդուկցիայի հոսքի միավորը CGS համակարգում։
(1547) Նելե

(1547) Նելե (անգլ.՝ Nele), աստերոիդ աստերոիդների հիմնական գոտում։ Հայտնաբերվել է 1929 թվականի փետրվարի 12-ին Պոլ Բուրժուայի կողմից Ուքլում։
Միջին հեռավորությունը Արեգակից կազմում է 2,644582 ա. մ., առավելագույնը մոտենում է 1,9737 ա. մ. հեռավորության վրա և հեռանում 3,3154 ա. մ.։ Արեգակի շուրջ մեկ ամբողջական պտույտ է կատարում 1570,85 երկրային օրվա ընթացքում, իր ուղեծրով շարժվելով միջինում 0,229176 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,75° անկյուն։
Ըստ Տոլենի սպեկտրալ դասակարգման պատկանում է T դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1547) Նելե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հուրում

Հուրում (նորվ.՝ Hurum), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Կլոկարստուա բնակավայր է։ Պաշտոնական լեզուն բուկմոլն է։ Զբաղեցնում է 163.28 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։


== Հուրումի զինանշանը ==
Հուրում կոմունայի զինանշանը հաստատվել է 1979 թվականի փետրվարի 2-ին և իրենից ներկայացնում է սպիտակ գույնով ներկված վահան, ներքևի մասը սուր, որի վրա վերից վար թեք երկու հաստ ալիքաձև գծեր են պատկերված։ Գծերը խորհրդանշում են այն հանգամանքը, որ կոմունան գտնվում է երկու ֆյորդերի (Դրամենսֆյորդ և Օսլո-ֆյորդ) միջև։


== Տեսարժան վայրեր ==
Հուրում կոմունայում է գտնվում 1150 թվականին կառուցված Հուրումի եկեղեցին, ոչը հանդիսանում է կոմունայի ամենահայտնի հուշարձանը։ Այստեղ են գտնվում նաև Հոլմսբյուի, Ֆիլվտվեի և Կոնգսդելենի եկեղեցիները։


== Բնակչություն ==
Համաձայն 2007 թվականի մարդահամարի տվյալների՝ Հուրում կոմունայում բնակվում է 9023 մարդ։ Կոմունայի բնակչության քանակը վերջին 60 տարում աճ է գրանցել։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-10-01 at the Wayback Machine.(նորվ.)


== Ծանոթագրություններ ==
Ամուսնալուծվածը

«Ամուսնալուծվածը» (անգլ.՝ The Divorcee), ամերիկյան սև-սպիտակ գեղարվեստական ֆիլմ, ռեժիսոր Ռոբերտ Լեոնարդի դրաման, որը թողարկվել է 1930 թվականին։ Գրող Ուրսուլա Պերրոտի «Նախկին կինը» վեպի էկրանավորումն է։ Գլխավոր դերերում նկարահանվել են Չեստեր Մորիսը և Նորմա Շիրերը։ Վերջինս այդ դերի համար արժանացել է «Օսկար» մրցանակի, իսկ ֆիլմը ներկայացվել է նույն մրցանակի որպես լավագույն ֆիլմ։


== Սյուժե ==
Թեդը (Չեստեր Մորրիսը), Ջերրին (Նորմա Շիրեր), Պոլը (Կոնրադ Նայջել) և Դորոթին (Ջուդիթ Վուդ) Նյու Յորքում ապրող սովորական ընկերախումբ են։ Ջերիի՝ Թեդի հետ ամուսնանալու որոշումը ճնշում է Պոլին, որովհետև նա վաղուց սիրահարված է աղջկան։ Նա հարբում է ու մեքենա վարելիս շրջում է այն, Դորոթին վնասվածք է ստանում, ինչից հետո խղճահարությունից ու պատասխանատվության վախից ամուսնանում է նրա հետ։
Անցնում է երեք տարի։ Ջերին իմանում է, որ Թեդը հարաբերություններ ունի այլ կնոջ հետ և ասում է նրան այդ մասին։ Երիտասարդը հայտարարում է, որ այդ ամենը լուրջ չէ, և ինքը սիրում է միայն իր կնոջը։ Աղջիկը չի հավատում նրան ու որոշում է վրեժ լուծել՝ այնպես անելով, որ իրեն սիրահարվի Թեդի լավագույն ընկերը՝ Դոնը (Ռոբերտ Մոնտգոմերի)։ Ի հավելումն դրա, Ջերին ամուսնալուծության դիմում է ներկայացնում և հեռանում է ամուսնուց։
Վշտից Թեդը դառնում է ալկոհոլամոլ, իսկ Ջերին հասկանում է, որ դեռ սիրում է Պոլին։ Սակայն Դորոթին Ջերիին խնդրում է հրաժարվել Պոլից։ Ջերին բարդ զգացմունքներ է տածում և հանկարծ գիտակցում է, որ դեռ սիրում է Թեդին և վերադառնում է նրա մոտ։


== Դերերում ==


== Հետաքրքիր փաստեր ==
Ջերի Մարտինի դերի համար սկզբում հաստատվել է Ջոան Քրոուֆորդը, որը, ըստ տեղեկությունների, մինչև կյանքի վերջը չի կարողացել ներել Նորմա Շիրերի  նրա համար, որ նա զբաղեցրել է իր տեղը։


== Ծանոթագրություններ ==


== Արտաքին հղումներ ==
Ամուսնալուծվածը(անգլ.) ֆիլմը Internet Movie Database կայքում
Փինքի սկավառակագրություն

Ամերիկացի երգչուհի և երգերի հեղինակ Փինքը թողարկել է 8 ստուդիական ալբոմներ, 3 կենդանի ալբոմ, 5 հավաքածու ալբոմներ, 49 սինգլներ և 44 տեսահոլովակ։ 2000 թվականին նա թողարկել է ր առաջին՝ «Can't Take Me Home» ստուդիական ալբոմը։ Այն վաճառվել է 4 միլիոն օրինակով և ներառել է երեք հայտնի սինգլ՝ «There You Go», «Most Girls» և «You Make Me Sick»։ Մի տարի անց, Փինքը ձայնագրել է «Lady Marmalade» երգի «Moulin Rouge!» տարբերակը Քրիստինա Ագիլերայի, Mýa-ի և Lil' Kim-ի հետ։ 2002 թվականին Փինքը թողարկել է իր երկրորդ ստուդիական ալբոմը՝ «Missundaztood»-ը, որը վաճառվել է ամբողջ աշխարհում 15 միլիոն օրինակով։ Ձայնագրության գովազդը պատրաստվել է 4 սինգլներով՝ «Get the Party Started», «Don't Let Me Get Me», «Just Like a Pill» և «Family Portrait»։ Դրանք բոլորն էլ առևտրային հաջողության են հասել։
2003 թվականին Փինքը թողարկել է իր երրոևդ ստուդիական ալբոմը՝ «Try This»-ը։ Այն դարձել է նրա ամենաքիչ վաճառվող ալբոմը՝ վաճառվելով ընդամենը 3 միլիոն օրինակով։ Դրա սինգլային թողարկումները ներառել են «Last to Know», «Trouble» և «God is a DJ» երգերը։ Նրա չորրորդ ալբոմը՝ «I'm Not Dead»-ը, թողարկվել է 2006 թվականին։ Այն ներառել է 10 երգեր, որոնցից «Stupid Girls»-ը, «U + Ur Hand»-ը և «Who Knew»-ը ընդգրկվել են հիթ-շքերթների լավագույն տասնյակում։ Փինքի հինգերորդ ալբոմը՝ «Funhouse»-ը, թողարկվել է 2008 թվականին և վաճառվել 7 միլիոն օրինակով, առաջին հորիզոնական զբաղեցնելով մի շարք երկրների հիթ-շքերթներում, օրինակ, Ավստրալիայում, Նիդերլանդներում և Միացյալ Թագավորությունում։ Այն ներառել է նրա երկրորդ համար մեկ սինգլը Billboard Hot 100-ում՝ «So What»-ը։
2010 թվականին Փինքը թողարկել է իր առաջին մեծագույն հիթերի ալբոմը՝ «Greatest Hits... So Far!!!»-ը։ Այն պրոդյուսերավորել է երկու թոփ-10 սինգլներ՝ «Raise Your Glass»-ը և «Fuckin' Perfect»-ը։ Նրա վեցերորդ ալբոմը՝ «The Truth About Love»-ը, թողարկվել է 2012 թվականին և ներառել 6 սինգլներ՝ «Blow Me (One Last Kiss)», «Try, «Just Give Me a Reason», «True Love», «Walk of Shame» և «Are We All We Are» երգերը։ Փինքը վաճառել է ավելի քան 42 միլիոն ալբոմներ և 75 միլիոն սինգլներ։ ԱՄՆ-ում նա վաճառել է ավելի քան 16 միլիոն ալբոմներ։ 2017 թվականին երգչուհին թողարկել է իր յոթերորդ ալբոմը՝ «Beautiful Trauma»-ն, որը գլխավորել է Ավստրալիայի, Ավստրիայի, Կանադայի, Իռլանդիայի, Նիդերլանդների, Նոր Զելանդիայի, Միացյալ Թագավորության և ԱՄՆ-ի հիթ-շքերթները։ Դրա գլխավոր սինգլը՝ «What About Us»-ը գլխավորել է Ավտսրալիայի և Նիդերլանդների հիթ-շքերթները։


== Ալբոմներ ==


=== Ստուդիական ալբոմներ ===


=== Հավաքածու ալբոմներ ===


=== Տեսաալբոմներ ===


== Սինգլներ ==


=== Որպես գլխավոր արտիստ ===


=== Այլ երգերի մասնակցություն ===


=== Գովազդային սինգլներ ===


== Հիթ-շքերթներում ընդգկրված այլ երգեր ==


== Այլ հայտնումներ ==


== Երգերի հեղինակության իրավունքներ ==


== Տեսահոլովակներ ==


== Տես նաև ==
Փինք


== Ծանոթագրություններ ==
Ընդհանուր

Հատուկ


== Արտաքին հղումներ ==

Պաշտոնական կայք
P!nk-ը Musicbrainz-ում
Գոնոստրամատցա

Գոնոստրամատցա (իտալերեն՝ Gonnostramatza), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 945 մարդ (2008 թվականի տվյալներով), բնակչության խտությունը կազմում է 54 մարդ/կմ²։ Զբաղեցնում է 18 կմ² մակերես տարածք։
Փոստային ինդեքսն է՝ 9093։ Հեռախոսային կոդը՝ 0783։
Միքայել հրեշտակապետը հարգվում է որպես կոմունայի հովանավոր սուրբ։ Տոնակատարությունը սեպտեմբերի 29-ին է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0783 92015
Էլեկտրոնային հասցե։ gonnostramatza@comune.gonnostramatza.or.it
Գլխավոր կայք։ http://www.comune.gonnostramatza.or.it


== Արտաքին հղումներ ==
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վոլֆշլուգեն

Վոլֆշլուգեն (գերմ.՝ Wolfschlugen), կոմունա Գերմանիայում, Բադեն Վյուրտեմբերգի տարածքում։
Մտնում է Էլինգեն շրջանի կազմի մեջ։ Բնակչությունը 6309 մարդ է (2010 թվականի դեկտեմբերի 31–ի տվյալներով)։ Զբաղեցնում է 7, 12 կմ² տարածք։ Պաշտոնական կոդը՝ 08 1 16 054։


== Ծանոթագրություններ ==


== Արտաքին հղումներ ==
պաշտոնական կայք
Մատնադրոշմում

Մատնադրոշմում, դակտիլոսկոպիա (հունարեն δάκτυλος-մատ, σκοπέω-նայում եմ), քրեագիտության բնագավառ, որն ուսումնասիրում է մարդու ձեռքի մաշկային գծանախշերի կառուցվածքը։ Մատնադրոշմման համար հիմք են ծառայում մատների եղնգային հատվածների ափակողմյան գծանախշերի առանձնահատկությունները, անհատականությունը (ամեն մարդ ունի գծանախշերի եզակի կառուցվածք), հարաբերական կայունությունը (սաղմնավորման պահից գծանախշերի հիմնական առանձնահատկություններն ու ձևերը չեն փոխվում), վերականգնելիությունը (մաշկի մակերեսային վնասվածքի դեպքում գծանախշերը վերականգնվում են)։ Խմբերի, ենթախմբերի դասակարգելու շնորհիվ գծանախշերը ենթարկվում են քարտարանային հաշվառման։ Մատնադրոշմային հաշվառումը օգնում է պարզելու նախկինում հաշվառման ենթարկված այն անձանց ինքնությունը, ովքեր հանդես են գալիս կեղծ անունով կամ հրաժարվում են հայտնել իրենց ով լինելը։ Բացի այդ, օգտագործվում է թաքնված հանցագործներին հետախուզելու, չճանաչված դիակները ճանաչելու, դեպքի վայրում հայտնաբերված մատնահետքերով նույնացում կատարելու նպատակով։ Մատնադրոշմային համեմատումները կատարվում են գծանախշերի ընդհանուր և մասնավոր հատկանիշներով։ Եթե մատնահետքերի գծանախշերը դրոշմվել են մասնակի, նույնացում կատարվում է մաշկի ծակոտկենային հատկանիշներով։ Մատնադրոշմումը առաջին անգամ կիրառվել է Անգլիայում (1901)։
194 (թիվ)

194 (հարյուր իննսունչորս), բնական թիվ է։


== Աստղագիտության մեջ ==
(194) Պրոկնեն Աստերոիդների գլխավոր գոտու S դասի աստերոիդ է։


== Այլ ոլորտներում ==
Յունիկոդում 00C216-ը «Â» (Latin Capital Letter A With Circumflex) նշանի կոդն է։
Տարվա 194-րդ օրը հուլիսի 13-ն է (նահանջ տարիներին՝ հուլիսի 12-ը)


== Տես նաև ==
194 թ.,
Մ.թ.ա. 194 թ.
Լունինո (այլ կիրառումներ)

Լունինո, կարող է վերաբերել՝

Լունինո - գյուղ Ռուսաստանի Նիժնի Նովգորոդի մարզի Բորսկի շրջանի կազմում։
Լունինո - գյուղ Ռուսաստանի Նովգորոդի մարզի Օկուլովսկի շրջանի կազմում։
Լունինո - քաղաքատիպ ավան Ռուսաստանի Պենզայի մարզի Լունինսկի շրջանի կազմում։
Լունինո - գյուղ Ռուսաստանի Սմոլենսկի մարզի Կրասնինսկի շրջանի կազմում։
Շատլե (թատրոն)

Անվան այլ կիրառումների համար տե՛ս՝ Շատլե (այլ կիրառումներ)
Շատլե թատրոն (ֆր.՝ Théâtre du Châtelet), Փարիզի առաջին շրջանում և համանուն հրապարակում գտնվող երաժշտական թատրոն։ Այն կառուցվել է 1862 թվականին։ Փարիզյան դասական երաժշտությանը վերաբերող ամենաընդարձակ դահլիճն ունեցող թատրոնն է։ Թատրոնի ծրագրեր մեջ մտնում է առավելապես օպերային և համերգային դասական երաժշտությունը։ Հայտնի է որպես «Սեզար» Ֆրանսիայի ազգային կինոմրցանակի հանձնման արարողությանբ անցկացման վայրը։


== Պատմություն ==
Թատրոնը կառուցվել է ճարտարապետ Գաբրիել Դավիուի կողմից 19-րդ դարի կեսին՝ ավերված բանտի տեղում, որը նույն անունն էր կրում։ Մինչև 1870-ական թվականը այն անվանվել է կայսերական թատերական կրկես, և վերջինիս բեմի վրա անցկացվել են ոչ թե արդեն կրկեսային, այլ թատերական ներկայացումներ՝ բառի ամենալայն իմաստով։
1862 թվականին թատրոնն իրականացրել է իր առաջին ներկայացումը «Rothomago» Եվգենիա կայսրուհու ներկայությամբ։
1905 թվականին Ժորժ Մելիեսը բեմադրել է իր փորձարարական «Ճանապարհորդություն դեպի Լուսին» ներկայացումը։ Այստեղ էլ 1909 թվականի մայիսին անցկացվել են Սերգեյ Դյագիլովի «Ռուսական սեզոնե» առաջին ներկայացումները։
1912 թվականին փարիզեցիները տեսել են «Այծամարդու հետկեսօրյա հանգիստը» բալետի պրեմիերան՝ գլխավոր դերում Վացլավա Նիժինսկին։ 1917 թվականին տեղի է ունեցել «Շքերթ» բալետի սկանդալային պրեմիերան։


== Ճարտարապետություն ==
Թատրոնը նախատեսված է 2 300 հանդիսատեսի համար։ Բեմի մակերեսը կազմում է 24-ը 35 մետր, ինչը թույլ տվեց 1886 թվականին «Մոխրոտիկ» ներկայացման ժամանակ միաժամանակ տեղավորել 676 արտիսների։ Շնորհիվ ապակյա գմբեթի, թատրոնն ունի լավ ակուստիկայի մասնագետ։


== Ծանոթագրություններ ==
Ավտոդրոմ (Ատրակցիոն)

Ավտոդրոմ (Բախարգելով մեքենաներ, անգլ.՝ Bumper car), ատրակցիոն, որտեղ այցելուներին հնարավորություն է տրվում հատուկ տարածքում վարել երկտեղանի էլեկտրական ավտոմեքենաներ և հանգիստ բախվել իրար։


== Պատմություն ==
Առաջին նմանատիպ ատրակցիոն ստեղծվել է 1919 թվականին, Մաքս և Հարոլդ Սթոերների (Max & Harold Stoehrer) կողմից, որոնք ԱՄՆ-ի, Մասաչուսեթս նահանգի, Մեսուեն քաղաքից էին։ Նրանք հիմնադրել են «Dodgem» կազմակերպությունը, որը զբաղվում էր բախարգելով մեքենաների արտադրությամբ։ Շուտով շուկայում հայտնվել են այլ կազմակերպություններ ևս՝ «Auto Skooters»։
Ըստ այլ տեղեկությունների, այդ մեքենաները ստեղծել է Վիկտոր Լևանդը (Victor Levand), որը Ջեներալ էլեկտրիկ ընկերության աշխատակից էր։
«Ավտոդրոմ» ատրակցիոնները տարածվել են ԽՍՀՄ-ում, նրանցից մեկը, որը գտնվում էր Մինսկում, կարելի է տեսնել 1976 թվականի արտադրության սովետական «Գաղտնի ամբողջ աշխարհին» ֆիլմի մեջ։
碰碰车 բառը, որը նշանակում է «Ավտոդրոմ» մեքենա, պաշտոնապես մտել է չինարեն։


== Սարք ==
Ավելի տարածված ավտոդրոմները կազմված են երկաթե ցանկապատներով շրջափակված մետաղյա հատակից և վերևում ձգվող մետաղական ցանցից։ Մետաղական հատակի և ցանցի մեջ կիրառվում է կայուն լարում։
Մեքենաները հիմնականում եռանիվ են լինում։ Էլեկտրական շարժիչը գտնվում է դիմացի անիվում, որը կարող է պտտվել 360°, ինչը ազատում է շարժիչը հակադարձելու անհրաժեշտությունից․ մեքենան ունի միայն մեկ ոտնակ։ Էլեկտրասնուցումը իրականացվում է երկու լարերի միջոցով․ մեկը գտնվում է մեքենայի տակ և հպվում է հատակին, իսկ մյուսը ամրացվում է մեքենայի հետևի մասին և միացվում մետաղական ցանցին։ Գոյություն ունեն ավտոմեքենաներ, որոնց կոնտակտները գտնվում են միայն հատակին (մի քանի մեկուսացված մետաղական շերտեր բևեռային փոփոխությամբ, այս դեպում սնուցման լարումը 48V-ից ոչ ավել է)։ Կան նաև մարտկոցի ինքնավար սնուցմամբ ավտոմեքենաներ, ցանկացած վայրում ավտոդրոմը սարքավորելու համար։ 
Հարվածները մեղմացնելու համար ավտոմեքենաների վրա տեղադրված է ռեզինե բախարգելներ։ Մեքենաների արագությունը կազմում է 6-10կմ/ժ։

		
		


== Պատկերասրահ ==

		
		
		
		


== Ծանոթագրություններ ==
Վլադիմիր Առուստամյան

Վլադիմիր Առուստամյան (3 օգոստոսի, 1952, Խաչեն, Ասկերանի շրջան - 2 ապրիլի, 1993, Կուսապատ), հայ ազատամարտիկ, Արցախյան ազատամարտի մասնակից։


== Կենսագրություն ==
Վլադիմիր Առուստամյանը ծնվել է 1952 թ. օգոստոսի 3-ին Ասկերանի շրջանի Սեյդիշեն (Խաչեն) գյուղում։ Ավարտել է տեղի միջնակարգ դպրոցը։ Զինվորական պարտադիր ծառայությունը անցել է Հունգարիայում։ Զորացրվելուց հետո բնակություն է հաստատել Թուրքմենիայի Նեբիդդագ քաղաքում։ Աշխատել է որպես կռունկավար։ Արցախյան շարժման պատճառով ընտանիքով վերադարձել է հայրենի գյուղ։ Աշխատել է «Արարատշին» միավորումում։ Գյուղի առաջին կամավորական ջոկատի ստեղծողներից էր։ Մասնակցել է Հովսեփավանի, Քարագլխի, Ասկերանի, Մարտակերտի շրջանների մարտերին։ Գյուղի ջոկատի հրամանատարի զոհվելուց հետո ստանձնել է ջոկատի հրամանատարությունը։ 1992 թ. մարտի վերջերին արդեն, որպես շրջանի գյուղերի հավաքական ջոկատի հրամանատար, մասնակցել է Մարտակերտի շրջանի մարտերին։ Զոհվել է 1993 թ. ապրիլի 2-ին Կուսապատ գյուղի համար մղված մարտերում։ Հետմահու պարգևատրվել է «Արիության համար» մեդալով։ Ամուսնացած էր, ունի երեք երեխա։ Հանգչում է Սեյդիշենի գերեզմանատանը։


== Ծանոթագրություններ ==
Թե ինչպես երաժիշտ բադիկը դարձավ ֆուտբոլիստ

Թե ինչպես երաժիշտ բադիկը դարձավ ֆուտբոլիստ (ռուս.՝ Как утёнок-музыкант стал футболистом), խորհրդային նկարված մուլտիպլիկացիոն ֆիլմ, որն ստեղծվել է 1978 թվականին, ռեժիսոր Վիտոլդ Բորձիլովսկու կողմից, «Սոյուզմուլտֆիլմ» կինոստուդիայում։ Բադիկը, որ չէր կարողանում խաղալ ֆուտբոլ մուլտֆիլմի ուղիղ շարունակությունն է։


== Սյուժե ==
Երաժիշտ բադիկն իր ընկերուհի ճուտիկի հետ երաժշտություն էր նվագում դաշտում, և հանկարծ տեսնում է սպիտակ հագուստով մի բադիկի, որը ցատկում էր պարանով, և սիրահարվում է նրան, իսկ քույրը որոշում է, որ եղբայրը հիվանդացել է։ Սպիտակ շորով բադիկին մոտենում է ֆուտբոլիստ բադիկը (որը նախորդ ֆիլմում համարում էր, որ ոչ ոք չպետք է փող փչի, և ծաղրում էր երաժիշտ բադիկին) և խնդրում է, որ բադիկն իրեն տա ցատկապարանը և վերջինս տալիս է այն։ Երաժիշտ բադիկը սպիտակ շորով բադիկին ծաղիկ է տալիս, և վերջինս խնդրում է նրան իրենց հետ ցատկել, բայց երաժիշտ բադիկն ասում է, որ նա չի կարողանում ցատկել։ Բադիկը նրան առաջարկում է խաղալ գնդակով, իսկ ֆուտբոլիստ բադիկը նրան ասում է, որ երաժիշտ բադիկը չի կարողանում խաղալ գնդակով և ընդհանրապես, ոչինչ չի կարողանում։ Երաժիշտ բադիկի քույրիկը պաշտպանում է եղբորը, ասելով, որ դրա փոխարեն նա կարողանում է փող փչել, իսկ ֆուտբոլիստ բադիկը չի կարողանում։ Բադիկ երաժիշտը և բադիկ ֆուտբոլիստը պայմանավորվում են, որ մեկ ամսից երաժիշտը կսովորի ցատկել և ֆուտբոլ խաղալ, իսկ ֆուտբոլիստը կսովորի նվագել։ Բադիկն ասում է, որ մեկ ամսից բադիկները կխաղան խոզուկների հետ, և խաղից առաջ համերգ կլինի։
Մայրիկ բադիկը չի թողնում, որ բադիկ երաժիշտը ֆուտբոլ խաղա և ցատկի, որովհետև վախենում է, որ նա կհիվանդանա, և բացի այդ, նրա կարծիքով երաժշտությունն ավելի կարևոր է,ր քան սպորտը և խոստումը։ Ամեն առավոտ երաժիշտ բադիկն իր բադիկ ընկերուհու հետ փախչում է տնից, և նրանք մարզվում են փողոցում, իսկ ֆուտբոլիստ բադիկը, հակառակը, ընդհանրապես չի սովորում նվագել և խնդրում է իր ընկերոջը, որպեսզի նա փողային երաժշտություն միացնի, որպեսզի բոլորը մտածեն, որ ինքն է նվագում։ Մեկ ամիս անց, երբ սկսվում է համերգը, ֆուտբոլից առաջ բադիկ ֆուտբոլիստը ձևացնում է, թե իբր ինքը նվագում է, բայց իրականում երաժշտությունը գալիս էր նվագարկիչից, բայց երբ նվագարկիչը խափանվում է և կրկնում է երաժշտության երկու վարյկյանանոց մասը, բոլորը հասկանում են, որ բադիկ ֆուտբոլիստը խաբել է հանդիսատեսին։ Ընկերը մտնում է մեկնաբանի սենյակ և հայտարարում է, որ հիվանդացած ֆուտբոլիստ բադիկի փոխարեն կխաղա երաժիշտ բադիկը։ Վերջինս գնալով ֆուտբոլային դաշտ` խոզուկներին հաղթում է 2 ։ 0 հաշվով։


== Հեղինակներ ==
Հեղինակները ցուցադրվել են մուլտֆիլմի լուսագրերում։


== Դերերը հնչյունավորել են ==
Գեորգի Վիցին` Խուլիգան բադիկ
Կլարա Ռումյանովա` Աղջիկ բադիկ
Լիդիա Կատաևա` Ճուտիկ
Մ. Դմիտրիևա` Երաժիշտ բադիկ
Մ. Ֆրոլովան երգում է վոկալային պարտիաներ


== Ծանոթագրություններ ==